b'\n_START_ARTICLE_\nJo\xc5\xbeef Dobrovc\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Novem mestu (1896) je \xc5\xa1tudiral bogoslovje v Celovcu in bil 1900 posve\xc4\x8den v duhovnika, bil kaplan v Pliberku (1900\xe2\x80\x931902), provizor v \xc5\xa0entlip\xc5\xa1u (nem. St. Filippen) pri Rajneku (1902\xe2\x80\x931903) in Mohli\xc4\x8dah (nem. M\xc3\xb6chling) (1903), kaplan pri glavni mestni \xc5\xbeupniji Sv. Ilja v Celovcu (1905\xe2\x80\x931913) in nazadnje \xc5\xbeupnik v Grmi od 1913 dalje. V krajih kjer je slu\xc5\xbeboval je ustanavljal izobra\xc5\xbevalna dru\xc5\xa1tva, vodil borbo za slovenski jezik v Celovcu in slovensko politi\xc4\x8dno organizacijo v Velikovcu, bil je odli\xc4\x8den politi\xc4\x8dni govornik, sodeloval je pri listu Mir in bil odbornik Katoli\xc5\xa1ko politi\xc4\x8dnega in gospodarskega dru\xc5\xa1tva za Slovence na Koro\xc5\xa1kem ter pri slovenskih posojilnicah.'